O **Metro de Nova York** (en inglés: *New York City Subway*) é o sistema de transporte ferroviario urbano máis grande dos Estados Unidos e un dos máis grandes do mundo, con entre 420 e 475 estacións (dependendo de como se contabilicen os puntos de transbordo: a MTA usa 469 como número oficial de estacións) e 1.062 quilómetros de vías primarias en servizo. Se se contan as vías secundarias en talleres e cocheiras o total ascende a 1.361 km.

É operado pola Autoridade de Tránsito da Cidade de Nova York (*New York City Transit Authority* en inglés), denominándose coloquialmente *MTA New York City Transit* por parte da Autoridade Metropolitana de Transporte (*Metropolitan Transportation Authority* en inglés, MTA polas súas siglas) da que é unha axencia afiliada. As dúas son axencias creadas polo Estado de Nova York, en 1953 e 1968, respectivamente, para explotar os transportes de titularidade pública da cidade no caso de New York City Transit Authority, e para supervisar o transporte público na Rexión da Cidade de Nova York no caso da MTA.

Liñas e rutas
-------------

### División A

Tamén coñecida como **División IRT**, pois ata 1940 estas liñas eran operadas pola Interborough Rapid Transit Company.

| Ruta | Liña |
| --- | --- |
|  | Broadway-Seventh Avenue Local |
|  | Broadway-Seventh Avenue Express |
|  | Broadway-Seventh Avenue Express |
|  | Lexington Avenue Express |
|  | Lexington Avenue Express |
|  | Lexington Avenue Local/Express |
|  | Flushing Local/Express |
|  | 42nd Street Shuttle |

Estación elevada da Rúa 125, na liña da Sétima Avenida-Broadway.
### División B

Tamén coñecida como **División BMT/IND**, pois ata 1940 estas liñas eran operadas pola Brooklyn-Manhattan Transit Corporation e o Independent Subway System.

| Ruta | Liña |
| --- | --- |
|  | Eighth Avenue Express |
|  | Sixth Avenue Express |
|  | Eighth Avenue Local |
|  | Sixth Avenue Express |
|  | Eighth Avenue Local |
|  | Sixth Avenue Local |
|  | Crosstown Local |
|  | Nassau Street Express |
|  | Nassau Street Express |
|  | Canarsie Local |
|  | Nassau Street Local |
|  | Broadway Local |
|  | Broadway Express |
|  | Broadway Local |
|  | Franklin Avenue Shuttle |
|  | Rockaway Park Shuttle |
|  | Broadway Local |

### Liñas futuras

A liña da Segunda Avenida, en construción dende 2008, incorporaráse aos servizos da División B.

| Ruta | Liña |
| --- | --- |
|  | Second Avenue Subway |

O metro na cultura popular
--------------------------

Os graffitis nos trens do metro de Nova York son unha das imaxes máis recoñecibles da cidade durante os anos 70 e 80.
### No cine

O metro de Nova York ten aparecido de forma protagonista en moitos filmes. Un dos máis notables na película de 1971 *The French Connection*. A persecución do remolque do metro polo coche do protagonista baixo a liña elevada de BMT West End é considerada como unha das mellores escenas de persecución na historia do cine. No ano 1974 estréase *The Taking of Pelham One Two Three*, centrado no secuestro dun tren número 6 en Manhattan. O filme de culto *The Warriors*, de 1979, basea o seu argumento nunha grupo de mozos delincuentes tomando o metro dende o norte do Bronx ata Coney Island, no sur de Brooklyn. O filme de 2004 *Spider-Man 2* conta cunha secuencia dunha loita e choque dun tren elevado fóra de control en Manhattan, aínda que na realidade foi filmado no metro de Chicago.

### Na música

Na música, unha das cancións máis coñecidas sobre o metro da cidade é *Take the A Train* (en galego: *Colle o Tren A*), composta por Billy Strayhorn e versionada pola banda de Duke Ellington, o tema está inspirado na liña A, que vai dende o sur de Brooklyn a Harlem. A antiga entrada da estación de Times Square pódese ver na portada do álbum *Loaded*, do grupo de rock The Velvet Underground.

### Graffiti

O metro é recordado pola xente que vivía na cidade ao longo dos anos 70 e 80 polo crime e o graffiti, mais isto foise reducindo dende finais dos 80 ata hoxe en día, co chamado Clean Train Movement.

Sobre a cultura do graffiti no metro fixéronse varios filmes e series, coma o documental de 1983 *Style Wars* ou a serie de Netflix *Get Down*, esta última centrada tamén no mundo do hip hop. Rumi e Thor, personaxes da serie, son os que máis se ven influenciados en pintar os vagóns do metro con mensaxes de loita e protesta dirixidos á poboación neoiorquina.

Os trens completamente pintados de graffitis contrastan enormemente cos actuais, relativamente limpos.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Metro de Nova York*** |

### Ligazóns externas

* Páxina web oficial da Metropolitan Transportation Authority *(en inglés)*

|  |  |
| --- | --- |
| Control de autoridades | 
* Wd: Q7733
* WorldCat
* VIAF: 288857179
* LCCN: sh2008112353
* OSM: 2621040

 |